પોલીસ સૂત્રો પાસેથી મળતી માહિતી મુજબ શાહીબાગ વિસ્તારમાં આવેલા જુલી એપાર્ટમેન્ટમાં મનીષાબહેન હિતેશભાઈ પુરણમલ (જૈન), (ઉં. વ. ૩૧) રહે છે. ગઈ કાલે રાત્રે ૯.૩૦ની આસપાસ મનીષાબહેન શાહીબાગ ઓવરબ્રિજ પર આવેલી સીડી પરથી જઈ રહ્યાં હતાં તે દરમિયાન શાહીબાગના જ સત્યમ્ એપાર્ટમેન્ટમાં રહેતા પતિ હિતેશભાઈ પુરણમલ (જૈન) ત્યાં આવ્યા હતા અને મનીષાબહેન સાથે ઝઘડો કરી જેમ ફાવે તેમ ગાળાગાળી કરી હતી એટલું જ નહીં, તેઓએ તેમની પત્નીને માર મારી અને તેના પર એસિડ છાંટી દેવાની ધમકી આપી હતી.